આ સેમિનારમાં સંજીબકુમારે કહ્યુ હતું કે ‘જે રીતે પાવરની જરૂરિયાત વધી રહી છે તેને પહોંચી વળવા માટે સોલાર એનર્જી અત્યંત આવશ્યક છે. ભારતમાં સોલાર એનર્જી વિપુલ પ્રમાણમાં ઉપલબ્ધ છે. કારણ કે, સોલાર એનર્જીનો એકમાત્ર રસ્તો સુર્ય છે. સોલાર એનર્જી હવે પહેલાં જેવું ખર્ચાળ રહ્યું નથી. નાના પ્લાન્ટની કેપિટલ ઓછી છે. સોલાર પેનલ 25 વર્ષ સુધી પર્ફોમન્સ આપે છે. બે ત્રણ વર્ષમાં તેના પૈસા વસૂલ થઈ જાય છે. ત્યાર બાદ વિના મૂલ્યે સોલાર એનર્જીનું ઉત્પાદન થાય છે. સોલાર પેનલમાં મેઈન્ટેનન્સનો ખર્ચ પણ નથી. માત્ર ધૂળની સફાઈ નિયમિત કરવાની રહે છે. સોલાર પેનલ લગાવ્યા બાદ નેટ મીટર મુખ્ય ભૂમિકા ભજવે છે. આ મીટર દ્વારા વધારાની એનર્જી પરત જતી હોવાથી વીજબીલ ઘટી જાય છે અને ગ્રાહકના રૂપિયા બચે છે. રહેઠાણના સ્થળે તેમજ કોમેસ્ટીક સેક્ટરમાં નોન પ્રોફિટેબલ ઓર્ગેનાઈઝેશન ખાતે સોલાર પેનલ લગાવવા માટે સરકાર સબસિડી આપે છે. બે વર્ષ પહેલાં ફેક્ટરી ખાતે સોલાર પેનલ ગોઠવવા માટે સરકાર સબસિટી આપતી હતી પણ હવે તે બંધ થઈ ગઈ છે. કદાચ ભવિષ્યમાં એવું બની શકે કે અત્યારે સરકાર દ્વારા રહેઠાણના સ્થળે સોલાર પેનલ લગાવવા માટે આપવામાં આવતી સબસિડી બંધ કરી દેવામાં આવે એવી શક્યતાઓને નકારી શકાય નહીં.